Yksinyrittäjien ja pienten pk-yrittäjien osaamispolut
 
Tiedoksi yritysten edustajille ja muille hankkeeseen osallistuville: 
Hankkeeseen osallistuvat yritykset antavat Osaamispolut valmennuksessa toimeksiantoja ja tietoja sparraustiimeille. Sparraustiimit koostuvat Turun ammattikorkeakoulun ja Varsinais-Suomen Yrittäjien asiantuntijoista, koulutus ja yrityspalveluiden edustajista (YrittäjäCoachit) sekä hankkeen yhteistyökumppanien asiantuntijoista. 
Osaamispolut valmennukseen osallistuva yritys saa eri alojen asiantuntijatiimin pohtimaan oman organisaationsa tulevaisuuden haasteita ja ideoimaan niihin ratkaisuvaihtoehtoja. Ratkaisuvaihtoehtoja tuotetaan ryhmäsparrauksissa, workshopeissa, Osaamistreffeillä ja työpajoissa, joihin osallistuu myös muita yrityksiä.  
Ryhmäsparrauksiin, workshopeihin, Osaamistreffeille ja työpajoihin osallistuvat yritykset voivat tuottaa tietoa myös toisilleen ja pääsevät kuulemaan toisille yrityksille tuotettuja ideoita ja tietoja. Huomioithan Osaamispolut-hankkeeseen osallistuessasi, että tuot niihin vain sellaista materiaalia, joka soveltuu myös toisten osallistuvien yritysten kuultavaksi. Osaamispolut-valmennukseen osallistuvilla yrityksillä ei ole salassapitovelvollisuutta kuulemastaan, joten älkää jakako aineistoa, johon kohdistuu esimerkiksi liikesalaisuuksia. Osaamispolut-hankkeen valmennuksessa tuotettavat ideat ja tiedot ovat yhtäläisesti kaikkien osallistujien hyödynnettävissä, eikä niihin kohdistu tekijänoikeuksia tai muita immateriaalioikeuksia. Mahdollinen tuotetun idean työstäminen edelleen suojattavaksi tuotteeksi tai palveluksi tapahtuu erikseen.  
Ryhmäsparrauksia, workshoppeja, Osaamistreffejä ja työpajoja järjestävät tahot tai sparraustiimit (sisältää YrittäjäCoachit) eivät myöskään varaa itselleen erityisiä oikeuksia ryhmäsparrauksissa, workshopeissa, Osaamistreffeillä ja työpajoissa työstettävään aineistoon.  Osaamispolut-valmennuksessa käsiteltyjä asioita voi jakaa vain yleisellä tasolla, eikä keskusteluissa tule mainita yritysten nimiä tai yksittäisiä henkilöitä.
Turun AMK ja Varsinais-Suomen Yrittäjät tuottavat Osaamispolut-valmennuksen perusteella Osaamispolut-hankkeen rahoittajalle hankkeen rahoitusehtojen mukaisia yleistasoisia raportteja tapahtumista sekä yleisesti jaettavia julkaisuja ja tiedotusta hankkeesta. Tapausesittelyistä tai yksittäisen hankkeeseen osallistuvan yrityksen haastatteluista sovitaan erikseen. 
Varsinais-Suomen Yrittäjät tuottaa Osaamistreffit ja työpajat, joissa yritykset jalostavat kehitysideoitaan yhdessä tai erikseen. Yhdessä tuotetut ideat ja tieto ovat kaikkien hyödynnettävissä, eikä niihin kohdistu tekijänoikeuksia tai immateriaalioikeuksia. Mahdollinen työpajoissa tuotetun idean työstäminen edelleen suojattavaksi tuotteeksi tai palveluksi tapahtuu niinikään erikseen samoin kuten yllä. 
Workshopeissa pidettävät verkossa toteutetut asiantuntija-alustukset taltioidaan, jotta osallistujat voivat katsoa tallenteita myöhemminkin.  Vain asiantuntijoiden osuus workshopeista tallennetaan ja sen jatkona pidettävää yritysten dialogista keskustelua workshopeista ei tallenneta. 
